open-index/open-wikipedia-markdown huggingface dataset:
سیمی چاہل

سیمی چاہل 9 مئی 1992 کو امبالہ میں پیدا ہوئیں۔ ان کا پیدائشی نام سمرپریت کور چاہل ہے اور یہ ایک ہندوستانی اداکارہ ہیں جو زیادہ تر پنجابی فلموں میں کام کرتی ہیں ۔
## پیشہ ورانہ زندگی
سیمی نے شوبز کے شعبہ میں سال 2014 میں قدم رکھا اور آغاز پنجابی موسیقی کی ویڈیو میں بطور ماڈل کیا۔ ان کی فنی صلاحیتوں کے ادراک کے بعد انھیں ہدایت کار پنکج بترا نے پنجابی فلم "بمبوکت" میں موقع دیا دیا اور یوں ان کی پہلی فلم فلم ستارے ایمی ورک کے ساتھ ریلیز ہوئی جو کامیاب ٹھہری۔
ان کی اگلی فلم پریانکا چوپڑا کی ذاتی پیشکش تھی جو ان کے پروڈکشن بینر "پرپل پیبل پکچرز" کے تحت بنی، اس فلم میں سیمی مشہور پنجابی اداکار امریندر گل کے ساتھ جلوہ گر ہوئیں اور یہ فلم بھی کامیاب ٹھہری۔

## ٹی وی
کپل شرما کے شو میں پریانکا چوپڑا اور رنجیت باوا کے ساتھ اپنی فلم "سروان" کی بڑھوتی کے لیے شرکت کی ۔

## فلمیں
بمبوکت ، سال 2016 میں پہلی فلم جس کی ہدایت کاری پنکج بترا نے کی، اس میں پرمیندر کور "پکو" کا کردار ادا کیا۔
سروان ، سال 2017 میں   فلم جس کی ہدایت کاری کران نے کی، اس میں پالی کا کردار نبھایا۔
رب دا ریڈیو ، سال 2017 میں فلم جس کی ہدایت کاری ترنویر سنگھ جگپال ، ہیری بھٹی نے کی، اس میں گڈی کا کردار نبھایا۔
گولک  بگنی بینک بتاؤ ، سال 2018 میں فلم جس کی ہدایت کاری چوہدری نے کی ، مشری کا کردار نبھایا۔  
دانہ پانی ، سال 2018 میں فلم جس کی ہدایت کاری ترنویر سنگھ جگپال نے کی ، بسنت کور کا کردار ادا کیا۔
بھجو ویرو وے، آنے والی فلم
منجی بسترے 2، آنے والی فلم

## ایوارڈ
سیمی چاہل کو اپنی پہلی ہی پنجابی فلم "بمبوکت" میں اپنے کردار پر بہترین نووارد ادکارہ کا ایوارڈ مل گیا۔
سال 2018 میں  انھوں نے پی ٹی سی پنجابی فلم ایوارڈز کی تقریب میں بہترین اداکارہ نقاد ایوارڈ  جیتا۔

## حوالہ جات

زمرہ:بقید حیات شخصیات
زمرہ:بھارتی فلمی اداکارائیں
زمرہ:پنجابی اداکارائیں
زمرہ:پنجابی سنیما کی اداکارائیں
زمرہ:پنجاب، بھارت کی اداکارائیں
زمرہ:اکیسویں صدی کی بھارتی اداکارائیں
زمرہ:1992ء کی پیدائشیں
رزا جمالی

**زرا جمالی** 1977ء میں تبریز میں پیدا ہوئیں۔ وہ ایک ایرانی شاعرہ، مترجم اور ڈراما نگار ہیں۔ انھوں نے ڈراما کا مطالعہ تہران یونیورسٹی آرٹ سے کیا۔ بعد میں انھوں نے تہران یونیورسٹی سے انگریزی ادب میں ایم اے کی ڈگری حاصل کی۔

## ادبی زندگی
ان کا پہلا مجموعہ، "دس ڈیڈ بوڈی یز ناٹ این ایپل اٹ از آئدر کوکمبر اور آ پیئر"، 1997 ء میں شائع ہوا اور اس کتاب نے ایرانی شاعری میں ایک نئی آواز اور جدت کا اعلان کیا۔ کتاب نے فارسی اشعار میں تخلیقی امکانات کو روشن کیا.اسی سال ان کے دوسرا مجموعہ کلام “ میکنگ آ نیو فیس” مظر عام پر آیا اور بہت زیادہ پزیرائی حاصل کی۔ اس مجموعہ کلام نے سلسلہ شعور کے بہت سے نئے در وا کیے۔ افسانوی شاعری کیساتھ ساتھ مختلف معاشرتی پہلوؤں کا ذکر بھی کیا گیا۔رسمی، غیر رسمی، سائنسی، کلاسیکی فارسی شاعری کا رنگ نمایاں تھا۔ جمالی نے قدیم فارسی شاعری سے ایک خاص قسم کی موسیقی کو اپنانے اور اس کے بارے میں اظہار خیال کے قدرتی پہلوؤں کے ساتھ، طویل اور مختصرالفاظ سے  اپنی حس مزاح کا بھی اظہار کیا ہے۔ان کا تیسرا مجموعہ کلام "میکنگ کافی ٹو رن آ کرائم “ ہے۔ان کی سب سے حالیہ کتابیں "ہارگلاس دا فاسٹ سلیپ " اور "ہائی ویز بلاک" ہیں، جس میں موجودہ. فارسی موضوعات کے ساتھ قدیم فارسی افسانوں اور کہانیوں کا رنگ بھی نمایاں ہے۔برئیٹیناکے مطابق"انھوں نے فارسی شاعری میں نئے طرز کے  اظہار خیال کو جنم دیا ہے" ۔
## تصانیف
### شاعری
دس ڈیڈ بوڈی یز ناٹ این ایپل اٹ از آئدر کوکمبر اور آ پیئر (This Dead Body Is Not An Apple, It's Either A Cucumber Or A Pear)  1997

میکنگ آ فیس 1998

میکنگ کافی ٹو رن آ کرائم سٹوری 2002

دا آرگلاس از فاسٹ اسلیپ 2011

ہائی ویز بلاکڈ 2014

### ڈراما
شیڈو (2007)

### تراجم
بازنطیم کا بحری سفر (Sailing to Byzantium)

دا ہاؤس آف ادریسز ، غزالہ علیزادہ کا ناول 

## بیرونی روابط
* Iran in Writing
* Persian Literature on Britannica 2008
* Poetry International

## حوالہ جات

زمرہ:ایرانی شاعرات
زمرہ:ایرانی شعراء
زمرہ:ایرانی ڈراما نگار اور ڈراما نویس
زمرہ:بقید حیات شخصیات
زمرہ:اکیسویں صدی کی ایرانی مصنفات
زمرہ:جامعہ تہران کے فضلا
زمرہ:اکیسویں صدی کے ایرانی شعرا
زمرہ:ایرانی مترجمین
نیرو باجوہ

نیرو باجوہ 26 اگست 1980ء کو کینیڈا میں پیدا ہوئیں۔ وہ ایک بھارتی پنجابی اداکارہ، ہدایت کار اور پروڈیوسر ہیں۔

انھوں نے 1998 میں دیو آنند کی بالی ووڈ فلم "میں سولہ برس کی "  سے اپنے کیریئر کا آغاز کیا اور پھر کئی بھارتی ڈراموں اور پنجابی فلموں میں کام کرنا شروع کر دیا۔ انھوں نے بہت سی تجارتی اور سنجیدہ فلموں میں کام کیا اور اس وقت ان کا شمارکامیاب ترین پنجابی اداکاروں میں ہوتا ہے۔

## کیرئیر

جنوری 2013 میں نیرو کی فلم "ساڈی لوسٹوری" ریلیز ہوئی جس میں ان کے ساتھ بہت سارے پنجابی فلموں کے مشہور ستاروں نے کام کیا۔یہ فلم جمی شیر گل پروڈکشنز کی طرف سے تیار کی گئی جبکہ اس کی ہدایت دھیرج رتن نے دی۔ دلجیت دوسنج نے اس فلم میں ان کے مقابل کام کیا. انھوں نے فلم جٹ اور جولیٹ 2 میں دوبارہ دلجت دوسنج کے  مقابل کام کیا۔ اس فلم نے پنجابی سنیما میں کامیابی کے تمام افتتاحی دن کے مجموعہ ریکارڈ کو توڑ دیا۔ 8اگست 2013 میں ان کی فلم، "نوٹی جٹز" کو جاری کیا گیا۔
نیرو  نے 2017 میں  خود کو ڈائریکٹر کے طور پر متعارف کرایا،ان کی بطور ڈائریکٹر پنجابی فلم "سرگی" ہے، جس میں انھوں نے بطور ہیروئن اپنی بہن روبینہ باجوہ کو متعارف کروایا۔
نیرو "باجوہ اینٹرٹینمنٹز" نامی ایک پروڈکشن کمپنی کی مالک بھی ہیں.

## ذاتی زندگی
اس کی دستاویزی فلمی بالی ووڈ باؤنڈ میں، نیرو باجوہ نے ایک ایسی لڑکی کا کردار ادا کیا ہے جسے پڑھائی سے بالکل کم دلچسپی ہے اور جو ہائی اسکول چھوڑنے کا فیصلہ کرلیتی ہے کیونکہ وہ بالی ووڈ گلیمر میں بہت زیادہ دلچسپی رکھتی ہے اور اپنے خوابوں کو پورا کرنے کے لیے بمبئی منتقل ہوجاتی ہے۔

انھوں نے اداکار امت صدی کے ساتھ نچ بیلیا میں  بھی حصہ لیا.
نیرو باجو نے ہرمکپال کے ساتھ 8 فروری 2015 کو شادی کی۔ نیرو نے 15 اگست 2015 کو اپنی بیٹی عنایہ کور کو جنم دیا۔

## فلمیں

میں سولہ برس کی

ساڈی لوسٹوری

جٹ اور جولیٹ 2

ہیر رانجھا

بولی وڈ باؤنڈ

پرنس

سردار جی

نوٹی جٹز

لانگ الائچی

پروپر پٹولہ

## حوالہ جات

زمرہ:بقید حیات شخصیات
زمرہ:پنجابی سنیما کی اداکارائیں
زمرہ:کینیڈی سکھ
زمرہ:ہندی سنیما کی اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی نژاد کینیڈی اداکارائیں
زمرہ:کینیڈین فلمی اداکارائیں
زمرہ:کینیڈین ٹیلی ویژن اداکارائیں
زمرہ:ہندی ٹیلی ویژن کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی کینیڈین اداکارائیں
زمرہ:برٹش کولمبیا کی اداکارائیں
زمرہ:بھارتی نژاد کی کینیڈین شخصیات
نند لال نور پوری

**نند لال نورپوری** (1906–1966) بر صغیر کے ایک پنجابی شاعر، ادیب اور گیت کار تھے۔ 

## ابتدائی زندگی
ان کی پیدائش پنڈ نورپور گاؤں، ضلع لائلپور (موجودہ فیصل آباد)، برطانوی ہند میں ہوئی۔ ان کے والد کا نام بشن سنگھ اور والدہ کا نام حکم دیوی تھا۔ انھوں نے اپنی ابتدائی پڑھائی خالصہ اسکول لائل پور ( موجودہ فیصل آباد پاکستان )اور خالصہ کالج لائلپور سے حاصل کی۔

## بھارت منتقلی
نند لال نورپوری کی شادی سمترا دیوی سے ہوئی تھی اور یہ خاندان تقسیم ہند کے بعد ہجرت کر کے جالندھر منتقل ہو گیا تھا۔

## کام

1940ء میں انھوں نے پولیس کے محکمے کی نوکری چھوڑکر پنجاب واپسی اختیار کی اور ایک پنجابی فلم منگتی کے لیے نغمے لکھے۔  اس کی وجہ سے لال پنجاب کی جانی مانی شخصیت بن گئے۔ مگر بٹوارے نے سب کچھ بدل دیا۔ ذریعۂ معاش معدوم ہو گیا۔ وہ اپنا گھر اور آمدنی کھو دیے اور جالندھر آ پہنچے۔ بعد میں انھیں ریڈیو پر کام ملا اور وہ کوی درباروں کا حصہ بننے لگے۔ ان کے نغموں کو پنجاب کے مشہور گلوکار گانے لگے تھے، جن میں محمد رفیع، سریندر کور، آسا سنگھ مستانہ، پرکاش کور، اے ایس کانگ اور دوسرے شامل تھے۔
## انتقال
اپنی غربت اور حکومت کی جانب سے کسی بھی مدد یا اعزاز کے نہ ہونے کی وجہ سے انھوں نے 13 مئی 1966ء کو خود کشی کی۔ زندگی ختم کرنے کے لیے انھوں نے اپنے ماڈل ہاؤز، بلاک اے کالونی، جالندھر کے گھر کے نزدیک ایک کنویں میں چھلانگ لگا دی۔

## نند لال نور پوری سوسائٹی

کچھ سال پہلے کچھ شعرا اور صحافی نے مل نند لال نور پوری سوسائٹی تشکیل دی جس کا مقصد اس شاعر کے کام کا فروغ تھا۔ موجودہ طور پر یہ صرف ایک سالانہ انعام گلوکاروں اور شاعروں کو عطا کرتا ہے۔ جدید عرصے میں انعام یافتگان میں سربجیت چیما شامل ہیں، جو مادہ جنین کشی پر ایک نغمہ گا چکے ہیں۔
## حوالہ جات

زمرہ:1906ء کی پیدائشیں
زمرہ:1966ء کی وفیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی مرد شعرا
زمرہ:پنجابی زبان کے شعرا
زمرہ:پنجابی زبان کے مصنفین
زمرہ:پنجاب، بھارت کے شعرا
زمرہ:فیصل آباد کی شخصیات
زمرہ:جالندھر کی شخصیات
زمرہ:1996ء میں خودکشی
ڈھاکہ میڈیکل کالج

**ڈھاکہ میڈیکل کالج اور ہسپتال** (DMCH) بنگلہ دیش کے دار الحکومت ڈھاکہ میں واقع ایک میڈیکل کالج اور ہسپتال ہے۔ یہ شہر کے بخشی بازار علاقے میں اور ڈھاکہ یونیورسٹی اور بنگلہ دیش انجینئری اینڈ ٹیکنالوجی یونیورسٹی کے قریب واقع ہے۔

## عمارت
کالج کی اصل عمارت 1905ء میں بنگال کی تقسیم سے قبل تعمیر کی گئی تھی۔ 1904ء تک مشرقی بنگال اور آسام کے نئے قائم صوبوں کے سکریٹریٹ (ہیڈکوارٹر) کے طور پر استعمال کیا جاتا تھا ، اس کے بعد 1921ء میں اسے ڈھاکہ یونیورسٹی میں تبدیل کر دیا گیا جو اسی سال قائم کیا گیا تھا۔ اس وقت عمارت کا ایک بڑا حصہ یونیورسٹی کے میڈیکل سینٹر کے طور پر استعمال کیا گیا تھا اور دوسرا حصہ طالب علموں کے ہاسٹل کے طور پر  اور بقیہ حصے  آرٹس فیکلٹی کے انتظامی ونگ کے دفتر کے طور پر استعمال کیا جاتا تھا۔

1939ء میں ڈھاکہ یونیورسٹی کونسل نے برطانوی حکومت سے ڈھاکہ میں ایک علاحدہ میڈیکل کالج قائم کرنے کی درخواست کی لیکن دوسری عالمی جنگ کے آغاز کی وجہ سے یہ تجویز ملتوی کردی گئی ۔

دوسری عالمی جنگ کے دوران میڈیکل سینٹر کی عمارت امریکی مسلح افواج کا ہسپتال بن گئی جسے امریکی فوج نے جنگ کے اختتام پر خالی کیا۔

زمرہ:بنگلہ دیش میں طبی درسگاہیں
زمرہ:بھارت میں 1946ء کی تاسیسات
زمرہ:ڈھاکہ میں جامعات و کالج
زمرہ:1946ء میں بننے والے ہسپتال
زمرہ:1946ء میں قائم ہونے والے تعلیمی ادارے
زمرہ:Articles using infobox university
زمرہ:ویکی ڈیٹا سے مختلف مختصر وضاحت
زمرہ:1946ء میں قائم ہونے والے کالج اور جامعات
اکتوبر 2018ء میں وفیات

یہ **اکتوبر 2018ء میں وفیات** کی وقائع نگاری ہے۔ نام بلحاظ تاریخ وفات شامل ہیں۔ ہر تاریخ کے نام بلحاظ الف بائی ترتیب ہیں۔

تمام معلومات کی ترتیب یہ ہے :
* نام، عمر، شہریت جس ملک میں پیدا ہوا، قومیت (اگر دستیاب ہو)، شخصیت کی وجہ شہرت، وجہ وفات (اگر معلوم ہو) اور حوالہ۔

## 24
* بابا حیدر زمان، 82 سال، پاکستانی سیاست دان۔
## 19
* اوسامو شمومورا، 90 سال، جاپانی نامیاتی کیمیا دان، نوبل انعام یافتہ (2008ء)۔
## 18
* عبد الرزاق اچکزئی، 39 سال، افغانی پولیس افسر، فائرنگ

## 17
* عبد الجبار قہرمان، 59 سال، افغانی کمانڈر جنرل اور سیاست دان، خودکش حملہ۔
## 15
* پال ایلن، 65 سال، امریکی کاروباری شخصیت، مائیکروسافٹ کا شریک بانی اور کھیلوں کی ٹیموں کا مالک، نان ہاجکنز لیمفومیا۔
## 13
* ان پورنا دیوی، 91 سال، بھارتی کلاسیکی سربہار نواز۔

## 9
* تھامس اے۔ اسٹیٹز، 78 سال، امریکی حیاتی کیمیا دان، نوبل انعام یافتہ (2009ء)، لبلبے کا کینسر۔
## 6
* طاہر چودھری، پاکستانی معروف باورچی، حرکت قلب بند ہوجانے کے باعث۔

## 3
* لیون ایم لیڈر مین، 96 سال، امریکی ماہر طبیغیات، نوبل انعام یافتہ (1988)، بوجہ عتاہت (ڈیمنشیا)۔
## 2
* جمال خاشقجی، 59 سال، سعودی صحافی، بوجہ تشدد

## مزید دیکھیے

* جنوری 2018ء میں وفیات
* فروری 2018ء میں وفیات
* مارچ 2018ء میں وفیات
* اپریل 2018ء میں وفیات

* مئی 2018ء میں وفیات
* جون 2018ء میں وفیات
* جولائی 2018ء میں وفیات
* اگست 2018ء میں وفیات

* ستمبر 2018ء میں وفیات
* نومبر 2018ء میں وفیات
* دسمبر 2018ء میں وفیات

## حوالہ جات

زمرہ:اکتوبر 2018ء کی سرگرمیاں
@
زمرہ:اکتوبر کی وفیات
زمرہ:اکتوبر
غزالہ علیزادہ

**فاطمہ «غزالہ» علیزادہ** 1947 ء میں پیداہوئیں۔ ان کا انتقال 12 مئی 1996 ء کو ایران میں ہوا۔ وہ ایک ایرانی شاعرہ اور مصنفہ ہیں۔ . ان کی ماں بھی شاعرہ اور مصنفہ تھیں.وہ دو مرتبہ رشتہ ازدواج میں منسلک ہوئیں اور ان کے شوہر بزن الہیہ سے سلمی نامی ایک بیٹی بھی تھی۔ انھوں نے 1961 کے زلزلے سے بچ جانے والی دو لاوارث  لڑکیوں کو بھی  گود لیا۔

## سرگزشت
وہ اسکول کے دنوں میں ایک ذہین اور لائق طالب علم تھیں۔ انھوں نے ڈپلوما مہستی ہائی اسکول سے انسانی حقوق میں حاصل کیا اور انھی دنوں وہ سبزی خور بن گئیں۔ . انھوں نے بی اے کی تعلیم سیاسی سائنس میں تہران یونیورسٹی سے حاصل کی، پھر سورنون یونیورسٹی میں فلسفہ اور سنیما کی تعلیم حاصل کرنے کے لیے فرانس چلی گئی۔ . وہ ابتدائی طور پر قانون میں پی ایچ ڈی کرنے کے لیے پیرس گئی، لیکن بعد میں مولویت پرمقالہ لکھنے لگی جسے اپنے والد کی اچانک موت کی وجہ سے چھوڑنا پڑا۔ .

انھوں نے اپنے ادبی کیریئر کا آغاز مختصر کہانیاں لکھ کر شروع کیا۔ . اان کے بڑے  ناول کا نام "خانه ادریسیها" ("ادریسس ہاؤس" ) ہے۔ ان کی مختصر کہانیوں میں "کراس روڑ"، "آفٹر سمر،" اور "ان ٹرانسیٹری جرنی" اور اس کے دیگر ناولوں میں د"ٹو لینڈ اسکیپ" اور" تہران نائٹ" شامل ہیں۔ ان کے کچھ کام کا انگریزی ترجمہ "رزا جمالی" نے کیا ہے۔ غزالہ علیزادہ نے سب سے پہلے بیژن الہی سے شادی کی، پھر وہ اس سے الگ ہوگئیں اور 1983 میں محمد رضا نصر شهیدی سے شادی کی۔

جن دنوں وہ کینسر کے مرض سے نبرد آزما تھیں اس وقت دل برداشتہ ہوکر دو دفعہ خودکشی کی  کوشش کی۔ بالا آخر انھوں ایک درخت سے پھندا لگا کر مئی 1996 میں خود کشی کر لی۔
ایک دستاویزی فلم، "غزالہ علیزادہ آزمائش" ان کی زندگی کے بارے میں تیار کی گئی ہے ۔

## ناول
دو خیالات

ادریسس ہاؤس (دو جلد)

تہران کی راتیں

## کہانیاں
"موسم گرما کے بعد"

"ناقابل یقین سفر"

## دیگر
ہال

ہاؤس کا خواب اور ڈراؤنا خواب

## حوالہ جات

زمرہ:اکیسویں صدی کی ایرانی مصنفات
زمرہ:ایران میں خودکشیاں
زمرہ:ایرانی خواتین ناول نگار
زمرہ:ایرانی شاعرات
زمرہ:ایرانی مصنفین
زمرہ:ایرانی ناول نگار
زمرہ:بیسویں صدی کی ایرانی مصنفات
زمرہ:جامعہ تہران کے فضلا
زمرہ:مشہد کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1947ء کی پیدائشیں

زمرہ:1996ء کی وفیات
زمرہ:بیسویں صدی کے ایرانی شعرا
زمرہ:اکیسویں صدی کے ایرانی شعرا
ٹی 10 کرکٹ لیگ 2018ء

**ٹی 10 لیگ 2018ء**، ٹی 10 لیگ کا دوسرا سیزن ہے۔ ہر میچ میں ایک ٹیم 10 اوور کھیلتی ہے۔ ایک میچ کا کل دورانیہ 90 منٹ ہوتا ہے۔ یہ ایک راؤنڈ رابن ٹورنامنٹ ہے جس کے بعد سیمی فائنل اور فائنل ہوگا۔ یہ ٹورنامنٹ 21 نومبر تا 2 دسمبر، 2018ء تک شارجہ کرکٹ ایسوسی ایشن اسٹیڈیم میں کھیلا جائے گا۔ پچھلے سیزن کی ٹیم ٹیم سری لنکا کے چلے جانے کے بعد اس ٹورنامنٹ میں 3 نئی ٹیموں نے حصہ لیا۔

ٹورنامنٹ کی شروعات سے پہلے ٹیم کراچینز نے پاکستان کورٹ کے حکم پر اپنا نام تبدیل کر کے سندھیز رکھ لیا۔ کیونکہ ان کا نام پاکستان سپر لیگ کی ٹیم کراچی کنگز سے ملتا تھا۔

## شریک کھلاڑی

## گروپ مرحلہ
### گروپ اے

----

----

----

----

### گروپ بی

----

----

----

## سپر لیگ

 کوالیفائر فائنلز میں پہنچ گئے ایلیمنیٹر فائنلز 1 میں پہنچ گئے

----

----

----

----

## پلے آفز
### کوالیفائر فائنلز

### ایلیمنیٹر فائنلز
;ایلیمنیٹر فائنل 1

;ایلیمنیٹر فائنل 2

### تیسرے مقام کا میچ

### فائنل

## حوالہ جات

## بیرونی روابط
* Series home at ESPN Cricinfo

زمرہ:متحدہ عرب امارات کرکٹ میں 2018ء
زمرہ:ابوظبی ٹی/10 لیگ
فوائد الناظرین

**فوائد الناظرین** برطانوی راج میں دہلی سے شائع ہونے والا اردو زبان کا ایک پندرہ روزہ علمی اخبار تھا۔ یہ اخبار 23 مارچ 1845ء  کوریاضی کے مشہور عالم اور محقق، دہلی کالج میں سائنس کے استاد ماسٹر رام چندر نے مطبع دہلی اردو اخبار سے جاری کیا۔ جو 2 ستمبر 1845ء تک دہلی اردو اخبار کے ضمیمے کے طور پر شائع ہوتا رہا۔ 4 اکتوبر 1846ء سے اخبار کے آخری صفحے میں مجمع فوائد العام کی جگہ رام چندر کا نام بطور مہتمم چھپنے لگا مگر تبدیلیاں محض ضابطے کی تھیں۔ عملی طور پر پہلے بھی رام چندر ہی اس اخبار کے مہتمم اور ذمہ دار تھے اور انھیں دہلی کالج کے اساتذہ اور طلبہ کا مکمل تعاون حاصل تھا جب جے مضامین اس میں شائع ہوتے رہتے تھے۔ فوائد الناظرین ہم عصر اخبارات و رسائل سے مختلف علمی اخبار تھا جو نفع و نقصان کے پیمانوں سے ماورا اور خالص علمی احیا و بقا اور فروغ کے پیش نظر جاری کیا گیا تھا۔ ماسٹر رام چندر کے مطابق:
 

فوائد الناظرین اپنے موضوعات کی وسعت اور تنوع کے اعتبار سے خصوصی امتیاز کا حامل تھا۔اس میں تاریخ و سیاست، ہیئت و ریاضیات، مابعد الطبیعات و الہٰیات کے علاوہ یورپ کے علوم و فنون سے مستفاد ماخوذ مضامین کا پلہ بھاری رہتا تھا۔ اخبار ابتدا میں چار صفحات کا ہوتا تھا اور قیمت ایک آنہ فی پرچہ تھی۔ 25 جنوری 1847ء سے اس کے صفحات دو گنا کر دیے گئے اور قیمت بھی دو آنے فی پرچہ یا چار آنے ماہوار تھی۔ صفحات کے بڑھ جانے کے بعد اخبار میں اتنی گنجائش نکل آئی کہ خبریں، غزلیں اور تصویریں بھی شائع کی جا سکیں۔ خبریں عام طور پر ایک دو صفحات پر چھپتی تھیں، جو تعداد میں کم، متن کے اعتبار سے بہت مختصر اور عموماً دوسرے اخبارات سے ماخوذ ہوتی تھیں۔

## مزید دیکھیے
* ماسٹر رام چندر

## حوالہ جات

زمرہ:ہندوستان میں 1845ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:دہلی میں شائع ہونے والے اخبارات
زمرہ:برطانوی ہند کے اخبارات
ابقازیان

ابقازیان اور **ابقازیان** سے رجوع کر سکتے ہیں:

* کچھ کے, کی طرف سے, یا اس سے متعلق ابخازیا ، ایک وستت آزاد خطے کے ساتھ جزوی طور پر تسلیم کرنے کے ایک خود مختار ریاست ، دوسری صورت میں تسلیم شدہ حصے کے کے طور پر جارجیا
* Abkhaz لوگوں یا Abkhazians افراد سے ابخازیا یا کے Abkhaz نزول
* Abkhaz زبان
* ابقازیان ثقافت
* ابقازیان کھانوں
* Abkhazi ، ایک شاہی خاندان میں جارجیا کی ایک شاخ Anchabadze خاندان سے ابخازیا

## بھی دیکھیں

* Abasgoi, قدیم قبیلے کا امکان آبا و اجداد کی Abkhazians
* تمام صفحات کے ساتھ شروع *Abkhaz*
* تمام صفحات کے ساتھ شروع *ابقازیان*

زمرہ:ضد ابہام صفحات
محمد قاسم فخری

**مفتی محمد قاسم فخری** پاکستانی سیاست دان ہیں اور صوبائی اسمبلی سندھ کے اگست 2018ء سے رکن ہیں۔

## سیاسی زندگی

مفتی قاسم صوبائی اسمبلی سندھ کی نشست پر تحریک لبیک پاکستان کی طرف سے پی ایس-115 (کراچی غربی-IV) in 2018ء کے عام انتخابات میں کامیاب ہوئے۔

## حوالہ جات

زمرہ:بقید حیات شخصیات
زمرہ:تحریک لبیک پاکستان کے سیاست دان
زمرہ:سندھ ارکان صوبائی اسمبلی 2018ء تا 2023ء
زمرہ:ویکی ڈیٹا سے مطابقت رکھنے والی مختصر تفصیل
زاکوپانا

**زاکوپانا** (Zako Pane) پولینڈ کے جنوب میں واقع اک سیاحتی شہر ہے ۔ یہ ملک کا بلند ترین شہر ہے ۔ کراکوف سے زاکوپانا تک ایک سو دس کلومیٹر کافاصلہ ہے

## تصاویر

File:Willa drewn. „Staszeczkówka”, Zakopane, A-1128 M 02.jpg|Villa Staszeczkówka Hotel
File:Willa „Oksza”, Zakopane, A-68 M 02.jpg|Villa Oksza art gallery
File:Zakopane-Koliba-2006-Ejdzej.jpg|Koliba villa
File:Koliba002.JPG|Interior of Koliba
File:Kaplica w Jaszczurówce.jpg|Jaszczurówka Chapel
File:Willa Pod Jedlami.JPG|Pod Jedlami villa
File:Muzeum Karola Szymanowskiego w willi Atma w Zakopanem, fot. K. Schubert MIK 2019 (49141306542).jpg|Karol Szymanowski Museum at the Villa Atma
File:Zakopane - skiing (28).JPG|Zakopane - view from Gubałówka Hill (Tatra mountains in the background)
File:Wielka Krokiew 2012.jpg|Wielka Krokiew ski jumping hill
File:Zakopane - skiing (35).JPG|Zakopane - Gubałówka Hill ski run
File:Zakopane - skiing (14).JPG|Zakopane - Gubałówka Hill: a nursery ski run
File:Zakopane - skiing (1).JPG|Zakopane - Gubałówka Hill funicular entrance
File:Zakopane1.JPG|Church of the Holy Family
File:Zakopane at night.jpg|Zakopane at night
File:Katyn Memorial at Zakopane.JPG|Katyń Memorial in Peksów Brzyzek Cemetery
File:The contemplative Christ of Zakopane.JPG|Traditional wooden shrine
File:Villa_Konstantyn%C3%B3wka_in_Zakopane,_place_of_stay_of_Joseph_Conrad_in_1914.PNG|Villa Konstantynówka, lodging of جوزف کونریڈ in 1914
File:Zakopane Jan 2014 017.JPG|Traditional oscypek cheese


## حولہ جات

## بیرونی روابط

* Official website
* Zakopane
* Jewish Community in Zakopane on Virtual Shtetl
* General information
* An English guide to Zakopane
* Twin towns

زمرہ:پولینڈ کے شہر
زمرہ:پولینڈ میں تفریح گاہیں
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
موسوعہ فقیہہ

**موسوعہ فقیہہ** ایک فقہی دائرۃ المعارف ہے جو بیسویں صدی کے اواخر میں مرتب ہونے والا مشہور دائرۃ المعارف تھا۔ یہ دائرۃ المعارف بیسویں صدی میں فقہ اور تعلیم فقہ سے متعلق ائمہ کی آراء یا اُن کے مابین فقہی اِختلاف کو واضح کرنے کے لیے مرتب کیا گیا۔ موسوعہ فقیہہ کی تیاری ایک قدیم اسلامی آرزو تھی جو ہر صدی یا عشرے میں اپنے عصری تقاضوں کے مطابق ضرورت سمجھی جا رہی تھی، باوجود یہ کہ اِس کی طرف بہت سارے اشخاص نے توجہ دِی جو اُمتِ اسلامیہ کی ترقی کے لیے فکر مند رہے، باوجود یہ کہ اُن کے فکر کی وضاحت اور مجوزہ طریقوں میں تفاوت رہا ہے۔

## تاریخ
فقہ اسلامی کے حوالے سے اِس نئے علمی و تحقیقی منصوبہ کو عملی جامہ پہنانے کی کوشش بیسویں صدی کے نصفِ اَول میں کی گئی۔ 1370ھ مطابق 1951ء میں پیرس میں منعقدہ ’’فقہ اِسلامی ہفتہ‘‘ نامی ایک کانفرنس سے اِس فقہی دائرۃ المعارف کی بابت ایک اپیل شائع کی گئی تھی۔ اِس کانفرنس میں عالم اِسلام کے فقہا کی ایک جماعت شریک ہوئی تھی۔ کانفرنس کی سفارشات میں ایک ایسے فقہی موسوعہ کی تالیف کی دعوت دی گئی تھی جس میں قوانین اسلامی کی معلومات کو طرزِ جدید اور حروفِ تہجی کے اعتبار سے ترتیب دیا جائے۔ 1375ھ مطابق 1956ء میں اِس عالمی تاریخی فیصلہ کو رُو بہ عمل لانے کے لیے باضابطہ کوششوں کا آغاز ہو گیا۔یہ کوشش دمشق یونیورسٹی کی کلیۃ الشریعۃ کے تابع ایک کمیٹی نے شروع کی تھی جو ایک جمہوری فرمان کے تحت تشکیل دی گئی تھی۔ حالانکہ غیر سرکاری طور پر سب سے اہم کوشش جمعیۃ الدراسات الاسلامیہ، قاہرہ نے کی تھی جس کے صرف دو ہی جز شائع ہو سکے تھے۔ دمشق یونیورسٹی کے تابع ایک کمیٹی نے شام اور مصر کے اتحاد کے بعد ایک جمہوری فیصلے کے ذریعے پہلے فیصلے کی توثیق کروا لی تھی اور 1381ھ مطابق 1961ء میں ایک جلد بحوثِ موسوعہ کے نمونہ کی طرز پر لوگوں کی رائے حاصل کرنے کے لیے شائع کی گئی جسے دونوں جمہوری مملکتوں کے کچھ فقہا نے ترتیب دیا تھا۔اِس بحوث موسوعہ کو جمہوریہ عربیہ متحدہ کے مصری صوبہ کی وزارت الاوقاف نے 1381ھ مطابق 1961ء میں شائع کیا تھا۔ 1961ء کی اِس اِشاعت کے بعد شام میں موسوعہ کے سلسلے کے کچھ تمہیدی کام منظرعام پر لائے گئے جیسے کہ ’’معجم فقہ ابن حزم‘‘ اور ’’دلیل مواطن البحث عن المصطلحات الفقیۃ‘‘۔ مصر میں وزارت الاوقاف نے 1961ء میں ’’المجلس الاعلیٰ للشئون الاسلامیۃ‘‘ کی کمیٹیوں کی سرکردگی میں موسوعہ کے تصور کو اختیار کر لیا تھا لیکن اِس کی طرف سے موسوعہ کی پہلی جلد 1386ھ میں شائع ہو سکی اور ہنوز پندرہ جلدیں ہی شائع ہوئیں۔ اِس کمیٹی کی طرف سے تیار کردہ موسوعہ کی تمام جلدیں شائع نہیں ہوسکیں کیونکہ اِس کی اِشاعت کی رفتار تیاری کی رفتار سے سست رہی۔ 1386ھ مطابق 1967ء میں مالی سطح اور رجال کار کی سطح پر کسی بھی باصلاحیت اسلامی ملک میں اِس طرح کے منصوبے کی تکمیل کو یقینی بنانے کے لیے اسلامی کوششوں کے مربوط کیے جانے کی ضرورت محسوس کرنے کے بعد کویت کی ’’وزارت الاوقاف و اسلامی اُمور‘‘ نے اِس کی اِشاعت کا منصوبہ اُٹھایا اور پیش نظررکھتے ہوئے کہ یہ کام اِن فرض کفایہ قسم کے کاموں میں سے ہے جن کے ذریعے فقہ اسلامی کو ایسے عصری اسلوب میں پیش کرنے کی ذمہ داری اداء ہوتی ہے، جس کے ذریعہ فقہ کی معلومات حاصل کرنا اور اُس پر عمل کرنا آسان ہوجاتا ہے اور فضیلت و ثواب کے حصول کی خاطر اِس طرح کے کام کو انجام دینے کے لیے سبقت کرنی چاہیے، کیونکہ اِس کے ذریعہ سارہ اُمت مؤاخذہ اور ذِمہ داری سے عہدہ برآ ہو جاتی ہے۔

زمرہ:فقہ
زمرہ:فقہی مکاتب فکر
زمرہ:کتب فقہ
زمرہ:اردو دائرۃ المعارف
زمرہ:مطالعہ اسلام سے متعلق کتابیں
مظہر الحق (اخبار)

**مظہر الحق** برطانوی راج میں دہلی سے شائع ہونے والا اردو زبان کا ایک ماہنامہ اخبار تھا۔ یہ اخبار اکتوبر 1843ء کو مولوی محمد باقر دہلوی نے جاری کیا۔ یہ مذہبی اخبار تھا جسے مولوی محمد باقر نے شیعہ فرقے کی تائید و اصلاح اور ترویج و اشاعت کی غرض سے نکالا تھا۔ اس کے اجرا کا اصل محرک دراصل بغداد کا وہ ہنگامہ عظیم تھاجس میں شیعوں کو جانی و مالی نقصان اٹھانا پڑا تھا۔ لیکن سنی مسلک کے اخبارات اس حقیقت کو تسلیم کرنے سے منکر تھے۔ 1854ء میں یہ اخبار اپنی محدود اشاعت کی وجہ سے بند ہو گیا۔

## مزید دیکھیے
* دہلی اردو اخبار
* مولوی محمد باقر دہلوی

## حوالہ جات

زمرہ:ہندوستان میں 1843ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:دہلی میں شائع ہونے والے اخبارات
ابو عبد اللہ ابن شباس صیمری

**ابو عبد الله ابن شباس صیمری** بصرہ شہر کے ایک گاؤں صیمرہ میں ظاہر ہوا۔ وہ خدائی کا دعویدار تھا۔ اس نے اپنے فتنہ پرور مریدوں ساتھ مل کر نہ صرف العوام کا الانعام کو گمراہ کیا بلکہ بہت سے اہل علم اور اہل نظر افراد بھی اس کی شازش کا شکار ہو گئے۔ یہاں تک کہ اہل صیمرہ اس کی پرستش کرتے تھے۔

## کبوتر باز کا بیٹا
ابو عبد الله کا باپ ابو محمد علی بن حسین بغدادی جو شباس کے نام مشہور تھا، ایک مشہور کبوتر باز تھا۔ باپ کے اس فن میں بیٹے کو بھی کمال حاصل تھا۔

## نامہ بر کبوتر
ابو عبد الله ابن شباس صیمری کے مریدوں اور معتقدین کی بڑی تعداد تھی جو مختلف شہروں میں قیام پزیر تھی۔ ان سے رابطے کے لیے نامہ بر کبوتروں کا بہترین استعمال ہوتا تھا۔ خصوصا مختلف علاقوں کی خبر کے حصول کے لیے نامہ بر کبوتر بہت کار آمد تھے۔



## مختصر
ابو عبد اللہ ابن شباس نے صرف کم فہم عوام کو ہی گمراہ نہیں کیا بلکہ ذی فہم اور عقل و شعور والے کو بھی فتنوں میں مبتلا کیا۔ اس کے شعبدوں میں میں سب سے اہم اور قابل ذکر، کبوتر بازی ہے۔ یہاں تک کہ اپنے دشمنوں کو ڈرانے کے لیے بھی وہ کبوتروں کے ذریعے پیغام بھیجتا اور لوگ اسے خدائی تنبیہ سمجھ کر دشمنی سے باز رہتے تھے۔

## کبوتر بازی، غیب دانی اور دعوائے خدائی
جب بھی کوئی شخص کسی شہر سے ابن شباس کے یہاں آتا تو وہ فوراً ایک پیغام لکھ کر نامہ بر کبوتر کے ذریعے سے متعلقہ شخص کے علاقے میں قیام پزیر اپنے کسی معتقد کے پاس بھیجتا اور جواب میں وہ معتقد وہاں کی نئی صورت حال یا کوئی نئی خبر اسی نامہ بر کبوتر کے ذریعے سے لکھ روانہ کر دیتا اور وہ اچانک کسی وقت چونک کر بتاتا کہ فلاں علاقے میں فلاں واقعہ پیش آیا ہے اور وہ جب وہ شخص واپس آ کر اس واقعے کی تصدیق کرتا تو سچ پاتا اور اس طرح اسے ابن شباس کی غیب دانی کا یقین ہو جاتا اور اس کی خدائی کا تسلیم کر لیتا۔

## نا معلوم انجام
معلوم نہیں اس فتنہ پرور کو کسی مسلمان حاکم نے عبرتناک انجام تک پہنچایا یا وہ خود اپنی موت مرا۔ لیکن بہرحال اس فتنہ سے بھی الله تعالٰی نے اس امت کو محفوظ کر دیا

## حوالہ جات

زمرہ:اسلام میں جھوٹے انبیا
فوائد الشائقین (اخبار)

**فوائد الشائقین** برطانوی راج میں دہلی سے شائع ہونے والا اردو زبان کا ایک ہفتہ وار اخبار تھا۔  یہ اخبار  1847ءکو پربھو دیال کی ادارت میں مطبع دہلی اردو اخبار سے جاری ہوتا تھا۔ یہ دراصل گورنمنٹ گزٹ کا اردو ایڈیشن تھا جس میں گزٹ کے ترجمے کے علاوہ منصفی کے امتحان کے طلبہ کے لیے سوالات و جوابات بھی شائع کیے جاتے تھے۔ اس کا ماہانہ چندہ چار آنے اور اور سالانہ تین روپے تھا۔ یہ اخبار چار صفحات پر مشتمل تھا۔

اس اخبار کی اپنے اجرا کے پہلے ہی سال اشاعت 110 کاپیوں تک پہنچ گئی تھی جو اس وقت کے حساب سے بہت اچھی تعداد تھی۔  لیکن باوجود اس کثرت اشاعت کے یہ اخبار زیادہ عرصے تک جاری نہیں رہ سکا اور بالآخر 1850ء میں ہمیشہ کے لیے بند ہو گیا۔

## مزید دیکھیے
* دہلی اردو اخبار
* مظہر الحق

## حوالہ جات

زمرہ:ہندوستان میں 1847ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:دہلی میں شائع ہونے والے اخبارات
زمرہ:برطانوی ہند کے اخبارات
سالومے زورابیشویلی

**سالومے زورابیشویلی** (؛ پیدائش 18 مارچ 1952ء) ایک فرانسیسی نژاد جارجیائی سیاست دان ہیں۔ انھیں جارجیا کی پہلی خاتون صدر متخب ہونے کا اعزاز حاصل ہے۔ 28 اکتوبر 2018 کو ہونے والے جارجیائی صدارتی انتخابات میں حکمران جماعت جارجیئن ڈریم پارٹی سے تعلق رکھنے والی سالومے نے دوسرے مرحلہ کے انتخابات میں 52۔59 فیصد ووٹ حاصل کیے۔ اُن کے مقابلے میں جلاوطن سابق صدر مخیل ساکاشویلی کی سربراہی میں قائم حزبِ اختلاف کی 11 جماعتوں پر مشتمل اتحاد، یونائیٹد نیشنل موومنٹ سے تعلق رکھنے والے حریف امیدوار گریگول وشازے نے تقریباََ 48۔40 فیصد ووٹ حاصل کیے۔ سالومے 16 دسمبر 2018 کو جارجیا کی صدر کے منصب کا حلف اٹھایا اور چھ سالہ مدت پوری کریں گی۔ اِن صدارتی انتخابات میں جارجیا کے عوام اپنے سربراہ مملکت کو منتخب کرنے کے لیے بڑی تعداد میں اپنے گھروں سے ووٹ ڈالنے نکلے۔

## سابقہ عہدے
2004ء سے 2005ء تک سالومے زور بیشویلی جارجیا کی وزیر خارجہ رہ چکی ہیں اور اِس سے پہلے وہ فرانس کی خارجہ خدمات میں بطور سفارت کار بھی ذمہ داریاں ادا کر چکی ہیں اور حکمران جماعت نے ان کی ذہانت اور صلاحیتوں کے سبب ملک کے اہم ترین عہدے کے لیے اپنا امیدوار نامزد کیا تھا۔ علاوہ ازیں ذوربشولی، اقوام متحدہ کی سیکورٹی کونسل کی ایران سینکشن کمیٹی کے مددگار ماہرین کے پینل کی رابطہ کار بھی رہ چکی ہیں۔ اس وقت وہ جارجیا کی پارلیمنٹ میں ایک آزاد پارلیمنٹیرین کے طور پر کام کرتی ہیں اور اس کی افتتاحی تقریب پر اس کی نشست کو خالی کر دیں گی۔

## نجی زندگی اور تعلیم
سالومے ذوربشولی 18 مارچ 1952 کو پیرس میں ایک جارجین تارکینِ وطن کے خاندان میں پیدا ہوئی تھیں۔ 1921ء میں جارجیا کا روس کے ساتھ الحاق ہونے بعد ان کے والدین پیرس فرانس منتقل ہو گئے تھے۔ انھوں نے بہت معزز فرانسیسی اسکولوں میں تعلیم حاصل کی جیسا کہ انسٹی ٹیوٹ ایٹیوڈز پولیٹیکز ڈع پیرس اور نیویارک میں کولمبیا یونیورسٹی سے 73-1972 میں ماسٹرز کیا۔ انھوں نے جارجین صحافی جینری کاشی (2012-1939) سے شادی کی۔ اُن کے پہلے شوہر سے دو بچے ہیں، کٹیون اور تیموراز۔

## حوالہ جات

زمرہ:اکیسویں صدی کی خواتین سیاست دان
زمرہ:بقید حیات شخصیات
زمرہ:پیرس کے سیاستدان
زمرہ:جارجیا (ملک) کی خاتون وزرا
زمرہ:جارجیا (ملک) کے اکیسویں صدی کے سیاست دان
زمرہ:جارجیا (ملک) میں فرانس کے سفرا
زمرہ:جارجیا کے صدور
زمرہ:جارجیا کے وزرائے خارجہ
زمرہ:جارجیائی خواتین سفارت کار
زمرہ:جارجیائی نژاد فرانسیسی شخصیات
زمرہ:خواتین سربراہ ریاست
زمرہ:خواتین صدور
زمرہ:خواتین وزرائے خارجہ
زمرہ:سائنسز پو کے فضلا
زمرہ:فرانسیسی سفارتکار
زمرہ:فرانسیسی خواتین سفرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:موجودہ قومی حکمران
زمرہ:ملوکیت پسند
زمرہ:جامعہ کولمبیا کے فضلا
زمرہ:اکیسویں صدی کی جارجیائی خواتین
زمرہ:خواتین
زمرہ:فرانسیسی شخصیات
زمرہ:فرانسیسی مہاجرین
زمرہ:جارجیائی شخصیات
زمرہ:سفرا
آزاد (جرائد)

برصغیر پاک و ہند کے مختلف شہروں سے مختلف ادوار میں شائع ہونے والے اخبارات، رسائل، روزنامے، ماہنامے اور ہفت روزے جن کا نام “ آزاد “ رہا ہے۔ 

## ماہنامہ آزاد لاہور
یہ ماہنامہ لاہور سے سے بشن  سہائے آزاد کی ادارت میں نکلتا تھا۔ زیادہ تر رنگ سیاسی تھا۔ 1907ء میں کانگریس نمبر نکالا گیا تھا۔  لالہ لاجپت رائے کا افسانہ “ برہما “ اس میں بالاقساط چھپنے لگاتھا۔ اس رسالے کو یہ بھی امتیاز حاصل تھا کہ اس کے بعض مضامین کے تراجم امریکا کے اخبارات میں چھپے تھے۔

## ہفت روزه آزاد کانپور
کانپور سے بیسویں صدی کے آغاز ہی میں مسٹر ایس ایس نگم کی ادارت میں شائع ہوا۔ 1913  سے اس میں بہت تبدیلیاں ہوئیں۔ حجم 16 سے 20 صفحات تک بڑھ گیا۔ نوعیت مضامین کے لحاظ سے بھی اس میں ترقی ہوئی۔ مثلاً  جنوری 1913 ء کے پرچ “ مسلم خیالات میں اہم تبدیلی “کے زیرعنوان ایک دلچسپ ادارتی نوٹ کے علاوہ کانگریس ، محمڈن ایجوکیشنل کانفرنس ، مسلم لیگ ، سوشل کانفرنس ،  کھتری کانفرنس  وغیرہ کے حالات شائع ہوئے۔

## روزنامہ آزاد کلکتہ ، ڈھاکہ
بنگلہ دیش ( سابقہ مشرقی پاکستان ) کا سب سے پرانا بنگالی  زبان میں شائع ہونے والا اخبار1936 سے  مولانا محمد اکرم کی ادارت میں کلکتہ سے شائع ہونا شروع ہوا۔اس اخبار نے مسلم لیگ اور تحریک  پاکستان کی اعانت میں بہت سی خدمات سر انجام دیں ۔ پاکستان بننے کے بعد ڈھاکہ سے شائع ہونے لگا۔

## روزنامہ آزاد مجلس احرار اسلام
مجلس احرار اسلام لاہور نے قیام پاکستان بعد لاہور سے جاری کیا۔ شورش کاشمیری کچھ عرصہ  اس کے مدیر ہے۔ 1953  میں اس اخبار کو تحریک ختم نبوت کے سلسلے میں عوام کو اشتعال دلانے کے الزام  میں ایک سال کے لیے بند کردیاگیا تھا۔ بعد ازان شیخ حسام الدین اس کے مدیر مقرر ہوئے۔

## روزنامه آزاد لاہور
1970 سے آزاد  نام کا ایک اخبار لاہور سے نکلنا شروع ہوا اور باقاعدگی سے چلتا رہا۔ اس کے اولین مدیران مشہور اور تجربہ کار صحافی حمید اختر اور عبداللہ ملک تھے۔

## حوالہ جات

1۔ شاہکار معلومات انسائیکلو پیڈیا، صفحہ نمبر 466-467، جلد نمبر 15- از سید قاسم محمود
گرچرن رامپوری

**گرچرن رامپوری** (پنجابی : ਗੁਰਚਰਨ ਰਾਮਪੁਰੀ)، ( 23 جنوری 1929 - 8 اکتوبر 2018 ) ۔ کینیڈا میں مقیم ایک پنجابی شاعر تھے ۔ وہ دوراہا کے نزدیک ایک گاؤں پنڈ رامپور میں پیدا ہوئے۔ وہ مسلسل چھ دہائیوں تک ادب کی خدمت کرتے رہے ۔ انھوں نے زندگی کے مختلف پہلوؤں کا اثر دیکھتے ہوئے لوگوں کے مسائل کو اپنی شاعری کا موضوع بنایا ۔ سر. گربخش سنگھ پریتلڑی، پروفیسر موہن سنگھ، امرتا پریتم، نوتیج سنگھ پریتلڑی ، بلونت گارگی، راجندر سنگھ بیدی، کلونت سنگھ ورک، پربھجوت کور، نرندرپال سنگھ اور دوسرے کئی نامور لکھاری ان کے جاننے والوں میں سے تھے۔

## زندگی
گرچرن رامپوری 23 جنوری 1929 کو پنڈ رامپور (دراہے کے نزدیک) میں پیدا ہوئے۔ پنڈ رامپور نہر سرہند کے نزدیک بسا ہواہے۔وہ اپنے ماں باپ کے سب سے بڑے بیٹے ہیں۔ ان کی شادی پندرہ سال کی عمر میں دوران تعلیم ہی کر دی گئی تھی۔ ۔ سنّ 1948 میں پہلی لڑکی دیوندر کی پیدائش کے بعد ان کی جیون ساتھی جسونت کور کینسر کی نامراد بیماری سے فوت ہو گئی تھی۔ اس کے بعد دوسری شادی سنّ 1950 میں سرجیت کور کے ساتھ ہوئے اور تریپن سال تک یہ ساتھ سلامت رہا۔ لیکن وہ بھی ستمبر 2003 میں لمبی بیماری کے بعد گذر گئی۔ چار بچے ہیں، دو لڑکے اور دو لڑکیاں۔ اور آگے ان کے بھی خاندان ہیں۔ تینوں کے خاندان کینیڈا کے برٹش کولمبیا صوبے کے شہر کوکیوٹلم میں رہتے ہیں۔ ایک لڑکی اپنے خاندان سمیت امریکا کے شہر سیاٹل میں رہتی ہے۔

## تخلیقات

وہ 1944 سے پندرہ سال کی عمر سے ہی شاعری کرنے لگے تھے۔ ان کی پہلی نظم سنّ 1950 میں ‘پریتلڑی’ میں چھپی تھی۔ ااردو کا عنوان تھا، “کنکاں دی خوشبو”۔ آگے چل کر انھوں نے اپنی پہلی کتاب کا نام بھی “کنکاں دی خوشبو” رکھا۔ 1964 میں ملک چھوڑنے سے پہلے ان کی تین کتابیں کنکاں دی خوشبو ، ‘قول قرار’ اور ‘کرناں دا آلھنا’ چھپ چکی تھیں ۔ اس کے بعد 1971 میں ایک کتاب ‘انی گلھی’ چھپی۔ اس کے بعد ‘قتل گاہ’ اور ‘اگنار’۔

## کتابیں
### شاعری
* کنکاں دی خوشبو (1953، 1996)
* قول-قرار (1960، 1996)
* کرناں دا آلھنا (1963، 1997)
* انی گلی (1973، 1997)
* کنچنی (1980، 1997)
* قتل گاہ (1985، 1997)
* اگنار (کویتا 1993، 1997)
* اج توں آرنبھ تکّ (2001)
* دوہاولی (2003)
‏* The Circle of Illusion (Poetry)، 2011
‏* The Hues of Rainbow (Poetry & commentary about it)، National Book Shop Delhi، 2013

## حوالہ جات
پرمندر سوڈھی

پرمندر سوڈھی (پیدائش: 27 ستمبر 1960) ہندوستان کے پنجابی زبان کے ایک لکھاری، شاعر ،ادیب اور ادبی و علمی کتابوں کے ترجمہ کار ہیں۔ پرمندر سوڈھی جاپان کے شہر اوکاسا میں اس وقت رہائش پزیر ہے۔۔ پنجاب کے ادبی جہان میں جاپان کی شہرہ آفاق شعری صنف ہائیکو کی واقفیت کرانے کا سہرا بھی پرمندر سوڈھی کے ہی سر بندھتا ہے۔

## زندگی
پرمندر سوڈھی کا آبائی گاؤں چندی گڑھ کے نزدیک دیال پور سوڈھیاں ہے اور اسی علاقے سوڈھیاں کی نسبت سے ان کے نام میں سوڈھی لفظ کا اضافہ ہے جو ہندوستان کے ادبی لوگوں کی روایت رہی ہے کہ اپنے آبائی علاقے کا نام اپنے نام یا تخلص کا حصہ بنایا کرتے تھے۔ جیسے داغ دہلوی ، اکبر الہ آبادی اور سرو سہارنپوری پوری وغیرہ پرمندر سوڈھی 27 ستمبر 1960 کو بھارتی پنجاب کے شہر فیروز پور میں پیدا ہوئے۔ ان کے والد کا نام راجندر سنگھ اور ان کی ماں کا نام سنتوش کماری ہے۔ پرمندر سوڈھی کا بچپن ننگل ڈیم کی وجہ سے مشہور شہر ننگل میں گذرا۔
پرمندر سوڈھی نے ننگل کے سرکاری اسکول سے 1976 میں میٹرک کا امتحان پاس کیا۔ اور اس کے بعد کالج کی پڑھائی کے لیے انندپور صاحب خالصہ کالج میں داخلہ لیا۔ انندپور صاحب خالصہ کالج سے بی اے کا امتحان پاس کیا اور اس کے بعد پنجابی یونیورسٹی پٹیالہ سے 1981 میں صحافت کی تعلیم اور ڈگری حاصل کی۔ یہاں سے وہ پنجاب یونیورسٹی چندی گڑھ چلے گئے اور وہاں سے 1983 میں پنجابی زبان میں ایم اے کیا۔ پھر جب پنجاب کے حالات بہت بگڑ گئے تو پرمندر سوڈھی (جو اس وقت پی ایچ ڈی کر رہے تھے )نے اپنی پی ایچ ڈی ادھوری چھوڑ دی اور 1986 میں جاپان چلے گئے۔ اور پھر وہیں جاپان میں ہی اپنا کاروبار شروع کر لیا۔ لیکن ادب اور لکھنے پڑھنی کا جو شوق تھا وہ برابر پھلتا پھولتا رہا۔

## تخلیقات
پرمندر سوڈھی کی اب تک شائع ہونے والی علمی ادبی تخلیقات اور تراجم ؛
### شعری مجموعے
* *اتسوَ* (1990)
* *تیرے جان توں بعد* (2000)
* *اک چڑی تے مہاننگر* (2002)
* *سانجھے ساہ لیندیاں* (2008)
* *جھیل وانگ رکو* (2009)
* *پتے دی مہانیاترا* (2010)
* *پل چھن جینا* (2013)

### تراجم
* سچائیاں دے آر پار (1993)
* دھمپد (بدھ بانی دا سرل(آسان) پنجابی روپ، 2003، 2007)
* آدھونک(جدید) جاپانی کہانیاں (1993)
* اجوکی جاپانی کویتا(شاعری) (2007)
* جاپانی ہائکو شاعری ( چون، ترجمہ، 2000)
* گیتا (2004)
* *اشٹاوکر گیتا* (2014)
* *سنسار پرسدھ کتھن* (2015 وچّ چھپ رہی)
### دیگر
* چینی درشن : تاؤواد (1997)
٭ ربّ دے ڈاکیے (2005، 2007، 2014)
* سنسار پرسدھ محاورے (سمپادن، 2007، 2008)
* *قدرت دے ڈاکیے*

## حوالہ جات
سنت سنگھ سیکھوں

***سنت سنگھ سیکھوں*** (پیدائش :30 مئی 1908- وفات :7 اکتوبر 1997) ہندوستان کے پنجابی کے ایک ناٹک کار، فکشن رائٹر (گلپ-لکھاری) محقق اور کھوجی تنقید نگار تھے۔

## ابتدائی زندگی
سنت سنگھ سیکھوں کا جنم سردار حکم سنگھ کے گھر چکّ نمبر 70 فیصل آباد ضلع (لائلپور) پاکستان میں ہوا۔ بیر خالصہ ہائی اسکول سے دسویں پاس کرکے مزید تعلیم کے لیے وہ ایف. سی. کالج لاہور میں داخل ہو گئے۔ پھر انھوں نے انگریزی اور اقتصادیات میں پوسٹ-گریجوئیشن کی۔ سٹوڈنٹ جیون میں ہی ان کی شادی، 1928 میں، بی بی گرچرن کور کے ساتھ ہو گئی، جس سے ان کے گھر چار لڑکیاں اور ایک لڑکا پیدا ہوئے۔ تسیکھوں نے 1931 سے لے کر 1951 تکّ لگ بھگ 20 سال تک خالصہ کالج امرتسر میں انگریزی کے استاد رہے ۔ اسی دوران 1937 سے لے کر 1940 تکّ انھوں نے 'ناردرن ریویو' نام کا انگریزی ہفتہ وار میگزین بھی کامیابی سے جاری رکھا۔ 1953 سے لے کر 1961 تکّ وہ گورو ہرگوبند خالصہ کالج گروسر سدھار (لدھیانہ) میں انگریزی کے لکچرار رہے۔ اس کے بعد کچھ عرصہ اسی کالج کے پرنسپل بھی رہے۔

## ادبی زندگی
سنت سنگھ سیکھوں نے لکھنے کی شروعات انگریزی زبان سے کی مگر پرنسپل تیجا سنگھ کے کہنے پر انھوں نے پنجابی میں لکھنا شروع کر دیا۔ ان کی ادبی خدمات کی فہرست بہت طویل ہے، جن میں ناٹک (ڈراما)، اکانگی، کہانیاں، ناول، کویتا(شاعری)، نبندھ، آلوچنا(تنقید)، سویجیونی (سوانح عمری)اور ترجمہ وغیرہ شامل ہیں۔ اسکول سے لے کے یونیورسٹی تک کی درسی کتابوں میں ان کی تحریریں پڑھی اور پڑھائی جاتی ہیں۔

ان کی ، سادھارن منکھ دی سدھارنتا، ن پیمی دے نیانے، اک یودھے دا چلانا، مڑ ودھوا، مینہہ جاوو ہنیری جاوو ورگیاں جیسی تخلیقات کو پنجابی کہانی میں کلاسک ہونے کا اعزاز حاصل ہے۔
ان کا ناول 'لہو مٹی' درمیانے طبقے کے پنجابی کسانی خاندان کی جدوجہد بھری زندگی کی دستاویز ہے۔

## تخلیقات
### [[ناول]]
* لہو مٹی
* بابا اسمان

### [[کہانیاں]]
* کامے تے یودھے
* سماچار
* باراندری
* ادھی واٹ

### اک انگی (اک ایکٹی پلے)
* چھ گھر (1941)
* تپیا کیوں کھپیا (1950)
* ناٹ سنیہے (1954)
* سندر پد (1956)
* ویوہلی (نظمیہ ناٹک)
* بابا بوہڑ (نظمیہ ناٹک)

### [[ڈرامہ]]
* بھومیدان
* کلاکار (1945)
* نل دمینتی (1960)
* نارکی (1953)

### تاریخی ڈراما
* میاں سار نہ کائی (1954)
* بیڑا بندھ نہ سکیو (1954)
* وارث (1955)
* بندہ بہادر (1985)
* وڈا گھلوگھارا (1986)
* متر پیارا (1971)

### تحقیق اور تنقید
* ساہتارتھ
* پرسدھ پنجابی کوی
* پرگتی پندھ
* پنجابی کاوَ شرومنی
* ہیر وارث
* ناول تے پلاٹ

### ترجمہ
* انتونی تے قلوپترا (ولیئم شیکسپیئر)
* اینا کیرنینا (ٹالسٹائی)
* فاؤست (گیٹے)
٭

## حوالہ جات

زمرہ:1908ء کی پیدائشیں
زمرہ:1997ء کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی مرد مصنفین
زمرہ:بھارتی مرد مختصر افسانہ نگار
زمرہ:پنجابی زبان کے مصنفین
زمرہ:ساہتیہ اکیڈمی اعزاز یافتگان برائے پنجابی ادب
زمرہ:بیسویں صدی کے بھارتی ڈراما نگار اور ڈراما نویس
زمرہ:بھارتی مرد ڈراما نگار اور ڈراما نویس
اوم پرکاش گاسو

**اوم پرکاش گاسو** (پیدائش 9 اپریل 1933) ہندوستان کے پنجابی زبان کے ادیب اور محقق ہیں۔ وہ اب تک پنجابی زبان میں 50 سے بھی زیادہ کتابیں لکھ چکے ہیں۔

## زندگی
اوم پرکاش گاسو کا جنم اتمی دیوی اور پنڈت گوپال داس کے گھر برنالہ میں ہوا۔ معلمی کی تربیت کے ساتھ انھوں نے اعلی تعلیم ایم.اے. پنجابی، ایم.اے. ہندی، ایم.فل. کرکے پروفیسر کا عہدہ حاصل کیا۔

کئی کالجوں میں ادب اور پنجابی ماں-بولی بارے طالب علماں کو پڑھایا۔ ان اداروں کے بہت سے طالب علم تعلیم حاصل کرکے اعلی عہدوں تک پہنچے ۔ اوم پرکاش گاسو نے سرکاری نوکری کی شروعات پی.ٹی. ماسٹر کی حیثیت سے کی۔

## ادبی خدمات
سری گاسو اسکول میں بچیاں اندر نیک خصلتیں پیدا کرنے کے لیے نظمیں ، گیت اور غزلیں، سناتے۔ وہ ہمیشہ ادب و اخلاق کی ہی باتیں کرتے۔ انھوں نے اپنی سادہ زندگی ، سادے لباس اور سادہ طرز عمل سے بہت کومل، مدھر اور پیار بھرے جیون کا پیغام دنیا تک پہنچایا۔ جتنا فاخر ان کے طلبہ اور ان کے پڑھنے والوں کو ان پر ہے اس سے کہیں زیادہ فخر سرزمین برنالا کو ان پر ہے۔ جو چاشنی، روشنی، حکایت، نصیحت اور درس اخلاق ون کی تحریروں میں ہے، وہی سب کچھ ان کی عملی زندگی سے بھی جھلکتا ہے۔ ان کے اندر پنجاب، پنجابیت، حب الوطنی، گُم ہوتے ورثے اور ٹوٹتی روایات کی فکر مندی ہے۔ انھوں نے جب جب ضرورت پگڑی اپنے قلم سے ادب، روایت اور ثقافت کی آواز دنیا تک پہنچائی۔

## تخلیقات
اوم پرکاش گاسو کی اب تک شائع ہونے والے ناول ، شعری مجموعے ، تنقیدی مضامین اور دیگر تصانیف
### ناول
1۔''سپنے تے سنسکار''
2۔''کپڑواس''
3۔''آس پتھر''
4۔''پنچناد''
5۔''مٹی دا ملّ''
6۔''لوہے لاکھے''
7۔''انعام''
8۔''بجھ رہی بتی دا چانن''
9۔*موت در موت*
10۔ا''دھورے خط دی عبارت''
11۔''جواب دہ کون''
12۔''بند گلی دے باشندے''
13۔''رتا تھیہ''
14۔''اتفاق''
15۔''توں کون سی''
16۔''درکنار''
17۔''اتہاس دی آواز''
18۔''تردیاں تردیاں''
19۔''چترا بچترا''
20۔''گھرکین''
21۔*تامبے دا رنگ*

### شاعری
کتھے ہے آدمی

### بچوں کا ادب
سکھیا تے سبق
پھلورنجنی دے پھلّ

### ہندی شاعری
نیم کی چھایا تلے
[راج مارگ]]
پوروکا
بھیگی گلیاں بکھرا کانچ

### تنقید
پوتر پاپی
صوفی خانہ
### سبھیاچار
پنجابی سبھیاچار
ملوئی سبھیاچار
پستک سبھیاچار
ارتھات
پنجابی دکھ تے درشن
زندگی دی سوغات
زندگی دے حرف
تلخیاں دے روبرو
لوکیانک سواد
پنجابی سبھیاچار،سودری شاستر
دسہدیاں دی داستاں

## حوالہ جات
گردیال سنگھ

***گردیال سنگھ راہی *** (10 جنوری 1933-16 اگست 2016) ایک منجھے ہوئے پنجابی ناول نگار، کہانی کہانی نویس اور لکھاری تھے ۔ ان کا جنم ان کے ننھیالی گاؤں پنڈ بھینی فتاح (برنالہ ضلع) میں ہوا۔ ان کے والد کا نام جگت سنگھ اور ان کی والدہ کا نام ماں نہال کورتھا۔ان کا ددھیالی گاؤں پنڈ جیتو ہے اور بچپن سے اب تکّ وہیں رہتے تھے۔ گھریلو مجبوریوں کی وجہ سے بچپن میں اسکول چھوڑ کر آٹھ سال بڑھئی کا کام کیا۔ دسویں پاس کرکے پرائیویٹ اسکول میں پڑھاتے رہے پھر مزید تعلیم حاصل کی اور اعلی تعلیم مکمل کرنے کے بعد سرکاری ملازمت اختیار کی۔ پندرہ سال بعد پٹیالہ یونیورسٹی میں ریڈر بنے اور 1995 میں بحیثیت پروفیسر ریٹائرڈ ہوئے۔ان کے دو ناولوں “ مڑھی دا دیوا “ اور انھے گھوڑے دا دان “ کی کہانیوں پر فلمیں بھی بن چکی ہیں۔ “ مڑھی دا دیوا “ پر بنی فلم نے بیسٹ ریزنل فلم اوارڈ 1989 حاصل کیا۔ ان کی تخلیقات میں ،; کہانی مجموعہ: سگی پھلّ، چن دا بوٹا، اوپرا گھر، کتا اُتے آدمی، مستی بوتا، رکھے مسے بندے، بیگانہ پنڈ، پکا ٹکانا، کریر دی ڈھنگری، میری پرتندھ رچنا; ناول: مڑھی دا دیوا، انہوئے، ریتے دی اک مٹھی، کویلا، ادھ چاننی رات، آتھن اگن، انھے گھوڑے دا دان، پہُ پھٹالے توں پہلاں، پرسا، آہن; ناٹک:فریدہ راتیں وڈیاں، ودائگی توں پچھوں، نکی موٹی گلّ; گد: پنجاب دے میلے اُتے تہوار، دکھیا داس کبیر اے، نیان متیاں (آتم کتھا-1)، دوجی دیہی (آتم کتھا-2)، ستجگ دے آؤن تکّ، ڈگمگ چھاڈ رے من بؤرا; بچوں کے لیے:بقلم خود، ٹکّ کھوہ لیے کاواں، لکھتم بابا خیمہ، گپیاں دا پیو، مہامبھارت، دھرت سہاوی، تنّ قدم دھرتی، کھٹے مٹھے لوک، جیون داسی گنگا، کالو کوتکی ۔ ان کو پدم سری، گیانپیٹھ اور ساہت اکادمی ایوارڈ کے علاوہ بھی کئی انعام مل چکے ہیں۔
‏ انھوں نے نے اپنی پہلی کہانی *بھاگاں والے* سے ایک کہانی نویس کے طور پر شروعات کی جو 1957 میں پروفیسر موہن سنگھ کے رسالے **پنج دریا** میں چھپی۔ ان کی آمد سے پنجابی ناول کا دھارا تبدیل ہونا شروع ہوا۔

سنگھ کے ناول *ادھ چاننی رات* اور *مڑھی دا دیوا* کا تمام بھارتی زبانوں میں ترجمہ ہوا۔ ان کے دو ناولوں مڑھی دا دیوا اور *انھے گھوڑے دا دان* کی کہانیاں ’پر فلمیں بھی بن چکی ہیں۔ مڑھی دا دیوا ’پر بنی فلم نے بیسٹ ریزنل فلم ایوارڈ 1989 حاصل کیا۔

## تخلیقات

### ناول
 *[[مڑھی دا دیوا]]* (1964)
 *[[انہوئے]]*
*[[ریتے دی اک مٹھی]]*
 *[[کویلا]]*
 *[[ادھ چاننی رات]]*
 *[[آتھن اگن]]*
 *[[انھے گھوڑے دا دان]]*
 *[[پہُ پھٹالے توں پہلاں]]*
*[[پرسا]] (1992)*
 *[[آہن]] (2009)
*

### مختصر کہانی مجموعے
 *[[سگی پھلّ]]*
 *[[چن دا بوٹا]]*
 *[[اوپرا گھر]]*
 *[[کتا ’تے آدمی]]*
*[[مستی بوتا]]*
 *[[رکھے مسے بندے]]*
 *[[بیگانہ پنڈ]]*
 *[[چونویاں کہانیاں]]*
*[[پکا ٹکانا]]*
*[[کریر دی ڈھنگری]]*
 *[[میری پرتندھ رچنا]]* (پنجابی یونیورسٹی)

### ناٹک
 *[[فریدہ راتیں وڈیاں]]*
 *[[ودائگی توں پچھوں]]*
 *[[نکی موٹی گلّ]]*

### داستان
 پنجاب دے میلے ’تے تیوہار
 دکھیا داس کبیر ہے
نیان متیاں (آتم کتھا-1)
 دوجی دیہی (آتم کتھا-2)
 ستجگ دے آؤن تکّ
 ڈگمگ چھاڈ رے من بؤرا

### بچوں کے لیے
 بقلم خود
 ٹکّ کھوہ لئے کاواں
 لکھتم بابا خیمہ
 گپیاں دا پیو
 مہامبھارت
 دھرت سہاوی
 تنّ قدم دھرتی
 کھٹے مٹھے لوک
 جیون داسی گنگا
 کالو کوتکی

## حوالہ جات
مڑھی دا دیوا

**مڑھی دا دیوا** ( پنجابی : ਮੜ੍ਹੀ ਦਾ ਦੀਵਾ ) بمعنی مزار کا چراغ ، معروف بھارتی پنجابی ادیب اور کہانی نویس گردیال سنگھ کا لکھا ایک پنجابی ناول ہے۔ سنگھ جی کا یہ پہلا ناول تھا جو 1964 میں چھپا۔ یہ پہلا پنجابی ناول ہے جس کا روسی زبان میں ترجمہ ہوا اور اس کی پانچ لاکھ کاپیاں سوویت روس میں چھپ کے فروخت ہوئیں۔ اس ناول کو بھارتی ساہت اکادمی نے جدید بھارتی کلاسک کا درجہ دیا اور ہندوستان کی تمام زبانوں میں اس کا ترجمہ شائع کیا۔

## کہانی
مڑھی کا دیوا کی کہانی دلت ذات کے جگسیر نامی شخص کی زندگی کے گرد گھومتی ہے۔ جگسیر کی باپ نے ساری زندگی دھرم سنگھ کے خاندان کے ساتھ نبھائی اور جگسیر بھی ورثے میں ملے اس تعلق سے جڑا رہا۔ دھرم سنگھ کے لیے اپنے بیٹے بھنتے اور جگسیر کے درمیان کوئی فرق نہیں۔ وہ جگسیر کے باپ کو اپنے باپ کی طرف سے ملا شیشم والا کھیت دینا چاہتا ہے لیکن اعلی اور ادنی مالکی کا رجواڑا شاہی قانون اس کے رستے کی دیوار ہونے کی وجہ سے مالکی انتقال نہ کر سکا اور وقت بدلنے کے ساتھ وہ انسانی اقدار جن سے دھرم سنگھ راہنمائی لیتا تھا نئی لالچی ذہنیت کی بھینٹ چڑھ گئیں۔ اس کی بیوی اور دونوں بیٹے جگسیر سنگھ کے کے ساتھ دھرم سنگھ کے برتاؤ کو گناہ سمجھنے لگے۔ بھگتا جگسیر کے کھیت والا شیشم کا پیڑ کٹوا دیتا ہے اور جگسیر اپنے باپ کے مزار کی چار اینٹیں گھر لا کے رکھ لیتا ہے۔ اس کی ماں کا انتقال ہو جاتا ہے اور وہ خود اندر سے ٹوٹ جاتا ہے۔ دھرم سنگھ، بھانی اور رونقی عملی کے سوا کوئی اس کا ہمدرد نہیں۔ یہ تینوں ان انہونیوں کے ہونے کے مکمل نشان بن جاتے ہیں جنھیں دندناتا نیا نظام ایک طرف کنارے دھکیل دیتا ہے۔ رونقی کی بیوی جب اسے اکیلا چھوڑ کر چلی جاتی ہے '  تو ماحول ایک گھمبیر اداسی میں ڈوب جاتا ہے۔

## فلم
1989 میں اس کہانی پر مڑھی دا دیواکے نام سے ہی ایک پنجابی فلم بھی بنی جس کا پروڈیؤسر سرندر سنگھ تھا۔ اس فلم میں مرکزی کردار راج ببر (بطور جگسیر)، دیپتی نول (بھانی) اور پنکج کپور (رونقی) نے نبھائے تھے۔

## حوالہ جات
محب ہند (اخبار)

**محب ہند** برطانوی راج میں دہلی سے شائع ہونے والا اردو زبان کا ایک ماہانہ علمی و ادبی اخبار تھا۔ یہ اخبار یکم ستمبر 1847ء کو ریاضی کے مشہور عالم اور محقق، دہلی کالج میں سائنس کے استاد ماسٹر رام چندر نے مطبع دہلی اردو اخبار سے جاری کیا۔ ابتدا میں اس کا نام خیر خواہِ ہند تھا لیکن بعد میں اس شمارے کا نام بدل کر محبِ ہند رکھ دیا گیا۔

## تاریخ
ماسٹر رام چند اپنی بیدا مغزی، وسیع النظری جذبہ اشاعتِ علم کی وجہ سے فوائد الناظرین کی تنگ دامانی پر زیادہ عرصہ تک قناعت نہ کر سکے، کیوں کہ ان کی حب الوطنی، انسان دوستی اور حریتِ فکر انھیں ہر لحظہ متفکر اور بے قرار رکھتی تھی۔وہ سرکار کمپنی بہادر کی ثناخوانی، وفاداری اور اطاعت کے باوجود ہندوستان کی آزادی کے متمنی اور آرزو مند تھے اور اشاعتِ علم کو اس کا بہترین وسیلہ اور ذریعہ سمجھتے تھے۔ چنانچہ یکم ستمبر 1847ء کو خیر خواہِ ہند کے نام سے ایک علمی اور ادبی مصور ماہانہ اخبار یا رسالہ جاری کیا۔ اشاعت سے قبل شوق و طلب میں اضافہ کے لیے فوائد الناظرین میں اس اخبار کی تشہیر کی گئی۔ابتداً یہ رسالہ مولوی محمد باقر کے مطبع دہلی اردو اخبار میں پنڈت موتی لال پرنٹر کے اہتمام سے شائع ہوتا تھا۔ لیکن بعد میں مطبع العلوم میں چھپنے لگا۔ اس کی ایک روپیہ ماہانہ قیمت مقرر تھی۔

## نام کی تبدیلی
ابھی خیر خواہِ ہند کے دو شمارے ہی جاری ہوئے تھے کہ اہلِ نظر نے مدیر کو مطلع کیا کہ اس نام کا ایک رسالہ مرزاپور سے جاری ہے، چنانچہ مدیر نے نومبر 1847ء سے خیر خواہ ہند کا نام بدل کر محبِ ہند رکھ دیا۔ اس سلسلے میں فوائد الناظرین 18 اکتوبر 1847ء کے شمارے میں بعنوان **تبدیلی نام رسالہ خیر خواہِ ہند کی** رام چند نے یہ سطور لکھیں تھیں:
 

## مزید دیکھیے
* ماسٹر رام چندر
* فوائد الناظرین

## حوالہ جات

زمرہ:ہندوستان میں 1847ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:دہلی میں شائع ہونے والے اخبارات
زمرہ:برطانوی ہند کے اخبارات
افغان سکھ جنگیں

**افغان-سکھ جنگیں ** افغان پشتونوں کی درانی سلطنت اور سکھ سلطنت درمیان لڑیوار جنگیں تھیں ۔ اس کشمکش کی شروعات دل خالصہ کے دنوں سے شروع ہوئی تھی۔

زمرہ:افغانستان کی جنگیں
زمرہ:بھارت کی جنگیں
زمرہ:درانی سلطنت
زمرہ:درانی سلطنت میں 1760ء کی دہائی
زمرہ:سکھ سلطنت
زمرہ:سکھوں سے وابستہ معرکے
زمرہ:تاریخ درانی سلطنت
زمرہ:ویکی ڈیٹا سے مختلف مختصر وضاحت
زمرہ:سکھ فوج
ایشیا متعلقہ مضامین کا اشاریہ

ذیل میں **ایشیا متعلقہ مضامین کا اشاریہ** درج ہے:

## بلحاظ ملک
* فہرست متعلقہ مضامین ابخازيا
* فہرست متعلقہ مضامین افغانستان
* فہرست متعلقہ مضامین آرمینیا
* فہرست متعلقہ مضامین آذربائیجان
* فہرست متعلقہ مضامین بحرین
* Index of Bangladesh-related articles
* فہرست متعلقہ مضامین بھوٹان
* فہرست متعلقہ مضامین میانمار
* فہرست متعلقہ مضامین کمبوڈیا
* فہرست متعلقہ مضامین چین
* فہرست متعلقہ مضامین جزیرہ کرسمس
* فہرست متعلقہ مضامین جزائر کوکوس
* فہرست متعلقہ مضامین قبرص
* فہرست متعلقہ مضامین مشرقی تیمور
* فہرست متعلقہ مضامین جارجیا
* Index of Hong Kong-related articles
* فہرست متعلقہ مضامین بھارت
* Index of Indonesia-related articles
* فہرست متعلقہ مضامین ایران
* فہرست متعلقہ مضامین عراق
* فہرست متعلقہ مضامین اسرائیل
* فہرست متعلقہ مضامین جاپان
* فہرست متعلقہ مضامین اردن
* فہرست متعلقہ مضامین قازقستان
* فہرست متعلقہ مضامین کویت
* فہرست متعلقہ مضامین کرغیزستان
* فہرست متعلقہ مضامین لاؤس
* فہرست متعلقہ مضامین لبنان
* فہرست متعلقہ مضامین مکاؤ
* فہرست متعلقہ مضامین ملائیشیا
* فہرست متعلقہ مضامین مالدیپ
* فہرست متعلقہ مضامین منگولیا
* فہرست متعلقہ مضامین نگورنو کاراباخ
* Index of Nepal-related articles
* فہرست متعلقہ مضامین شمالی کوریا
* Index of Northern Cyprus-related articles
* فہرست متعلقہ مضامین عمان
* پاکستان متعلقہ مضامین کا اشاریہ
* Index of Palestine-related articles
* Index of Philippines-related articles
* Index of Qatar-related articles
* Index of Russia-related articles (روس کے حسب ذیل علاقے ایشیا میں واقع ہیں: چیچنیا، انگوشتیا، داغستان، ادیگیا، کباردینو-بالکار جمہوریہ، کراچائے-چرکیسیا، شمالی اوسیشیا-الانیا، کریسنوڈار کرائی، سٹاوروپول کرائی)
* Index of Saudi Arabia-related articles
* Index of Singapore-related articles
* فہرست متعلقہ مضامین جنوبی کوریا
* Index of South Ossetia-related articles
* Index of Sri Lanka-related articles
* Index of Syria-related articles
* فہرست متعلقہ مضامین جمہوریہ چین
* Index of Tajikistan-related articles
* Index of Thailand-related articles
* Index of Tibet-related articles
* Index of Turkey-related articles
* Index of Turkmenistan-related articles
* Index of United Arab Emirates-related articles
* Index of Uzbekistan-related articles
* Index of Vietnam-related articles
* Index of Yemen-related articles

## مزید دیکھیے
*

زمرہ:ایشیا متعلقہ فہرستیں